Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
On hyvin tärkeää oppia käyttämään Jumalan Sanaa oikein.
Siitä löytyy hyvä esimerkki Ilmestyskirjan luvusta 4.
Otetaan siis esille Ilm. 4.
Ilm. 4:1:een liittyy tärkeä teologinen teema.
Sitä voi kutsua Paavalin sanoin "autuaalliseksi toivoksi".
Tarkoitan ylöstempaamista.
Ylöstempauksessa uskovat temmataan ylös.
Monet hyvää tarkoittavat teologit ajattelevat, -
että Ilm. 4:1 kertoo ylöstempauksesta.
On kuitenkin vaarallista ajatella niin.
Olisi hyvin viisasta opetella hermeneutiikkaa, -
oikeaa Raamatun tulkintaa.
Jos emme seuraa oikeita raamatuntulkintaperiaatteita, -
toiset voivat seurata esimerkkiämme -
ja soveltaa käyttämäämme väärää tulkintamenetelmää -
muihinkin raamatunkohtiin.
Ilm. 4:1: "Sen jälkeen..."
Ilm. 2-3:ssa puhutaan seitsemästä uskovasta seurakunnasta.
Uskon, että Ilm. 4:ssä Jumala jatkaa puhettaan omilleen, -
lunastettujen seurakunnalle, Messias Jeshuan seuraajille.
Ilm. 2-3:ssa Jumala puhuu seitsemälle seurakunnalle -
antaakseen niille pyhyyden.
Hän haluaa myös kertoa, että meidät on kutsuttu pyhyyteen.
Meidät on tarkoitettu pysymään uskollisena kaikissa vaiheissa.
Ilm. 4:ssä Johannes nousee taivaaseen, -
jossa hän näkee asiat Jumalan perspektiivistä.
Johannes saa siellä näyn, joka löytyy Ilmestyskirjan seuraavista luvuista.
Ilm. 4:ssä ei sanota, -
että kaikki uskovat temmataan ylös siinä vaiheessa.
Katsotaan nyt Ilm. 4:1:tä.
Johannes sanoo siinä: "Sen jälkeen minä näin, -
ja katso: taivaassa oli ovi avoinna..."
Avaaminen tarkoittaa tavallisesti jonkun asian paljastumista.
Ihminen kutsutaan avaamaan sisäiset silmänsä.
Johannes kutsuttiin nousemaan taivaaseen.
Ei siinä kutsuta kaikkia Messiaan omia nousemaan taivaaseen.
Siinä puhutaan vain Johanneksesta. On vaarallista ajatella toisin.
Jae 1 jatkuu: "... ja ensimmäinen ääni, -
jonka minä olin kuullut ikäänkuin pasunan puhuvan minulle..."
Hepreankielessä on kaksi pasuunaa tarkoittavaa sanaa.
Ensimmäinen on shofar, oinaansarvi.
Se kertoo Jumalan huolenpidosta, -
siitä, miten Jumala on hankkinut meille pelastuksen.
VT:ssä mainitaan myös toisenlainen pasuuna, hopeatorvi.
Niihin puhaltamalla ilmoitettiin, mitä kohta tapahtuisi.
Ajattelen itse, että Ilm. 4:ssä käytetyllä pasuunalla ilmoitettiin, -
mitä pian tapahtuisi.
"...ja ensimmäinen ääni, jonka minä olin kuullut -
ikäänkuin pasunan puhuvan minulle, sanoi: -
'Nouse ylös tänne, niin minä näytän sinulle, -
mitä tämän jälkeen on tapahtuva.'"
Johannes saa kuulla, mitä tämän aikakauden jälkeen tapahtuu.
Eli siinä puhutaan siirtymävaiheesta.
Monet raamatuntutkijat ajattelevat, että Johannes kutsuttiin taivaaseen -
näkemään asioita uudesta perspektiivistä.
Ilm. 4:ssä meille annetaankin taivaallinen näkökulma, -
jonka avulla voimme tulkita lopun aikojen tapahtumia.
On tärkeä ymmärtää Ilmestyskirjaa, -
jotta tiedämme, mitä Jumala aikoo. Hän myös kutsuu meitä -
olemaan uskollisia sekä antautumaan Jumalan valtakunnalle.
Lopun aikoina Jumala kutsuu omiaan näyttämään, -
että olemme hänelle antautuneita -
ja että luotamme hänen lupaukseensa valtakunnan perustamisesta.
Jae 2: "Ja kohta minä olin hengessä.
Ja katso, taivaassa oli valtaistuin..."
Ilm. 4:ssä viitataan valtaistuimeen noin 12 kertaa.
Ehkä jopa enemmän, mutta ainakin 12 kertaa.
Jos mietitään Ilmestyskirjan tarkoitusta -
tai sen pääsanomaa, -
Johannes vastaisi seuraavasti.
Ilmestyskirja kertoo siitä, minkä pitää tapahtua, -
jotta taivaassa oleva Jumalan valtaistuin -
voitaisiin perustaa maan päälle Jerusalemiin.
Kun Jumalan valtaistuin laskeutuu maahan, -
silloin hänen valtakuntansa perustetaan maan päälle.
Eli Ilmestyskirja kertoo Jumalan valtakunnan perustamisesta.
Ensimmäinen asia, -
jonka Johannes näkee hengessä Jumalan näkökulmasta, -
on taivaassa oleva Jumalan valtaistuin.
Se tarkoittaa sitä, ettemme voi odottaa tässä ajassa oikeudenmukaisuutta.
Vasta kun Jumalan valtakunta perustetaan maan päälle, -
silloin täällä tuomitaan asiat Jumalan mielen mukaan.
Siihen asti on odotettavissa epäoikeudenmukaisuutta ja vääryyttä.
Oikeudenmukaisuus ja vanhurskaus -
näkyvät vain meidän uskovien kautta.
Meidän tulisi Sakarjan kirjan mukaan toimia oikeudenmukaisesti -
ja vanhurskaasti tässä maailmassa.
Jae 2: "Ja kohta minä olin hengessä.
Ja katso, taivaassa oli valtaistuin, ja valtaistuimella oli istuja.
Ilmestyskirjassa toistuu usein ilmaisu -
valtaistuimella istuja. Yhdessä mielessä kyse on Isästä.
Näemme tänään, -
että Messias istuu valtaistuimen lähellä tai oikealla puolella.
Hänen kerrotaan olevan myös valtaistuimen keskellä.
Lopuksi sanotaan, että Messias on valtaistuimella.
Messiaan paikka valtaistuimella on tärkeä, -
koska kyse on siirtymävaiheesta.
Se on elintärkeää, koska Daniel 7:ssä kerrotaan, -
että kaiken Isälle kuuluvan voiman, kirkkauden, kunnian ja vallan -
perii Poika eli Messias Jeshua, Jeesus Nasaretilainen.
Tuo siirtymävaihe alkaa Ilm. 4:ssä.
Jae 3: -
"Ja istuja oli näöltänsä jaspis- ja sardionkiven kaltainen..."
Jaspis on vihreä kivi.
Sardionkivestä eri käännökset käyttävät eri nimityksiä, -
mutta tiedämme kiven olevan punainen.
Raamatuntutkijat sanovat, että tässä on kaksi tärkeää kuvaa.
Ensimmäinen on vihreä, toinen punainen.
Vihreä puhuu Raamatussa elämästä.
Punainen kertoo siitä, miten elämä saadaan eli lunastuksesta -
tai veren vuodattamisesta.
Jumala antaa siis elämän lunastuksen kautta.
"... ja valtaistuimen ympärillä oli taivaankaari [sateenkaari], -
näöltänsä smaragdin kaltainen.
Ja valtaistuimen ympärillä..."
Ilm. 4:ssä Johannes keskittyy kertomaan valtaistuimesta, -
Jumalan hallintavallasta.
Johannes saa ymmärtää valtaistuimen lisäksi, -
millainen on Jumalan hallintavalta, joka on tulossa maailmaan.
Johanneksen tehtävänä on kertoa näkemänsä eteenpäin, -
jotta viisaat, nöyrät ja Jumalaan luottavat -
kävisivät myös läpi vaiheen, jossa heitä valmistetaan valtakuntaan.
"Ja valtaistuimen ympärillä oli kaksikymmentä neljä valtaistuinta, -
ja niillä valtaistuimilla istui kaksikymmentä neljä vanhinta, -
puettuina valkeihin vaatteisiin..."
Valkoinen kuvaa tässä puhtautta, joka seuraa lunastuksesta.
"... ja heillä oli päässänsä kultaiset kruunut."
Tässä kohdassa puhtaus ja valta vaikuttavat yhdessä.
Puhtaus on vasta yksi Jumalan ominaisuus.
Kun elämme puhtaasti, suoraselkäisesti -
ja heijastaen Jumalan valtakunnan luonnetta, -
hän käyttää meitä toteuttamaan tarkoitusperiään.
Jakeessa 5 sanotaan: -
"Ja valtaistuimesta lähti salamoita ja ääniä ja ukkosen jylinää..."
Toisessa Mooseksen kirjassa on samanlainen kuvaus -
Siinain vuoresta.
Monet eivät ymmärrä, mitä tapahtui, -
kun Jumala toi israelilaiset Siinaille 50 päivää pääsiäisen jälkeen.
Kansa piti valmistaa, koska Jumala ilmestyisi kolmen päivän kuluttua.
Luku 3 kertoo ilmestymisestä.
2. Moos. 19:ssä ei puhuta vielä lain taulujen antamisesta.
Se tapahtuu myöhemmin.
2. Moos.19-20:ssa kuvataan ukkosta, salamoita ja ääniä, -
jotka nähtiin. Äänetkin nähtiin. (Engl. käännös.)
Luvun 20 lopussa annettuaan kymmenen käskyä -
Jumala alkoi lähestyä kansaa.
Kansa ei ollut valmis näkemäänsä vaan säikähti.
Pääasia on, että Jumala lähestyi kansaa, -
mutta kansa ei tahtonut kohdata Jumalaa.
Ilm. 4:5:ssä on samanlainen kuvaus, -
koska Jumalan tarkoitus on tulla maan päälle hallitsemaan ikuisesti.
Kyse on nyt siitä, olemmeko me uskovat valmiita -
vai epäonnistummeko kuten israelilaiset 3500 vuotta sitten.
Salamoiden, ukkosen ja äänien lisäksi Ilm. 4:5 kertoo: -
"...ja valtaistuimen edessä paloi seitsemän tulisoihtua, -
jotka ovat ne seitsemän Jumalan henkeä."
Luku 7 kertoo pyhyydestä, täydellisyydestä tai pyhityksestä.
Jumalan seitsemän henkeä tarkoittaa Pyhää Henkeä.
Pyhä Henki vaikuttaa maailmassa muutosta.
Jumalan totuus, voitelu ja voima -
synnyttävät Pyhän Hengen kautta siirtymävaiheen -
tästä ajasta tulevaan Jumalan valtakuntaan.
Jae 6: -
"Ja valtaistuimen edessä oli ikään kuin lasinen meri, -
kristallin näköinen; -
ja valtaistuimen keskellä ja valtaistuimen ympärillä -
oli neljä olentoa, edestä ja takaa silmiä täynnä."
Ilmestyskirjassa korostetaan näitä neljää olentoa.
Heillä on tärkeä tehtävä.
Luku neljä liittyy maailmaan.
Ilmestyskirjassa toistuu myös luku 4, -
kuten ilmaisuissa maan neljä kulmaa tai taivaan neljä tuulta.
Siinä tarkoitetaan neljää ilmansuuntaa.
Eli luku neljä kuvaa Raamatussa maailmaa.
Jumala toteuttaa siirtymävaiheen kaikkialla maailmassa.
Neljällä olennolla oli silmiä yltympäri edessä ja takana.
Silmät tarkoittavat älyä tai tietämistä.
Jumala toteuttaa siirtymävaiheen tietäen kaiken täydellisesti.
Mikään ei ole häneltä salassa.
Neljästä olennosta sanotaan myös näin: -
"Ja ensimmäinen olento oli leijonan näköinen, -
ja toinen olento nuoren härän näköinen, -
ja kolmannella olennolla oli ikäänkuin ihmisen kasvot, -
ja neljäs olento oli lentävän kotkan näköinen."
VT:n profetioiden tutkijoille nämä eläimet eivät ole uusia.
Niiden merkitys näkyy profeettakirjoissa.
Leijona tarkoittaa kirkkautta, härkä voimaa.
Ihmiskasvot kertovat älystä tai viisaudesta.
Kotkan lailla liitävä kuvaa yliluonnollista.
Nämä neljä valtaistuimen ympärillä olevaa olentoa kertovat -
Jumalan ominaisuuksista.
Hän on täynnä kirkkautta. Hän on väkevä.
Hän on kaikkitietävä ja yliluonnollinen.
Hänen kykynsä ovat rajattomat.
Johannes ymmärtää, että Jumalalla on suunnitelma -
ja että tuo suunnitelma on valtava. Jumalalla on kyky toteuttaa se.
Hän tietää kaiken. Jumalan suunnitelma on yliluonnollinen.
Siirtymävaihe koskettaa olemuksen jokaista osaa.
Jae 8: -
"Ja niillä neljällä olennolla oli kullakin kuusi siipeä..."
Johannes lainaa usein Vanhan testamentin kohtia, -
jotka juutalaiset tunsivat hyvin, -
ja kertoi niiden avulla saamaansa ilmestystä.
Nämä olennot muistuttavat serafeja, -
joista puhutaan Jesajan luvussa 7.
Serafit olivat enkeleitä, joilla oli kuusi siipeä.
Luku kuusi kertoo armosta.
Nämä asiat toteutuvat elämässämme vasta sitten, -
kun elämämme perustana on armo.
Jae 8: -
"Ja niillä neljällä olennolla oli kullakin kuusi siipeä, -
ja ne olivat yltympäri ja sisältä silmiä täynnä.
Ja ne sanoivat lakkaamatta yötä päivää: -
'Pyhä, pyhä, pyhä on Herra Jumala, Kaikkivaltias...'"
Tässä viitataan selvästi Jesajan kirjaan, jossa serafit sanovat: -
"Kadosh, kadosh, kadosh hashem Sebaot -
melo kol ha'arets kebodo." Se tarkoittaa: -
"Pyhä, pyhä, pyhä Herra Sebaot; -
kaikki maa on täynnä hänen kunniaansa."
Ilm. 4:8:ssa olennot sanovat lopuksi eri tavoin: -
"Pyhä, pyhä, pyhä on Herra Jumala, Kaikkivaltias, -
joka oli ja joka on ja joka tuleva on."
Johannes muutti Jesajan kohdan loppua, -
koska siinä kerrotaan, miten koko maailmasta tulee pyhä: -
Siten, että Messias Jeshua tulee.
Kun alamme tutkia ensi kerralla lukua 5, -
huomaamme, että siellä aletaan puhua eri asioista kuin tähän asti.
Katse siirtyy valtaistuimelle olevasta häneen, joka toteuttaa suunnitelman.
Hän on pyhä. Hän oli ja on. Hän on aina ollut olemassa.
Hän on se, joka on tuleva.
Hänen tehtävänään on -
siirtää Jumalan valtaistuin taivaasta pyhään Jerusalemin kaupunkiin -
ja perustaa Jumalan valtakunta. Jae 9: -
"Ja niin usein kuin olennot antavat ylistyksen, kunnian ja kiitoksen -
hänelle, joka valtaistuimella istuu, -
joka elää aina ja iankaikkisesti..."
Huomaa, mitä sitten tapahtuu.
Vanhimmilla on vanhimpien asema heidän todistuksensa takia.
He olivat esimerkkinä siitä, miten kansankin tulisi elää.
Kun vanhimmat kuulevat olentojen ylistävän, -
"...lankeavat ne kaksikymmentä neljä vanhinta hänen eteensä, -
joka valtaistuimella istuu, -
ja kumartaen rukoilevat häntä, joka elää aina ja iankaikkisesti..."
Aiemmin sanottiin, että vanhimmilla oli valkoiset vaatteet -
ja jokaisen päähän asetettiin kruunu.
He olivat saaneet kruunut palkkioksi hyvistä teoistaan.
He elivät Jumalan mielen mukaisesti.
Kruunut eivät olleet vanhimpien omaksi kunniaksi eivätkä rikkaudeksi.
Sen sijaan he "...heittävät kruununsa valtaistuimen eteen sanoen: -
'Sinä, meidän Herramme ja meidän Jumalamme, olet arvollinen -
saamaan ylistyksen ja kunnian ja voiman, -
sillä sinä olet luonut kaikki, -
ja sinun tahdostasi ne ovat olemassa ja ovat luodut'."
Vanhimmat heittivät kruununsa valtaistuimen eteen.
He palvovat sillä tavalla Jumalaa.
Mitä annettavaa sinulla on Jumalalle?
Jos sinut kutsuttaisiin valtaistuimen eteen, mitä voisit laskea sinne?
Voitko todistaa, miten olet elänyt Jumalan yhteydessä?
Oletko ollut viisas ja tehnyt hänen tahtonsa?
Oletko saanut kruunun elämällä oikein?
Onko sinulle jotain annettavaa, -
esimerkiksi todistus siitä, että Jumala oli sinulle tärkein?
Vanhimmat eivät käyttäneet nimitystä Jumala tai Vapahtaja -
He kutsuivat häntä meidän Herraksemme.
Näkyykö meidän käytöksestämme, että Jeshua on Herramme?
Nähdään ensi viikolla!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen